剷起迷宮演算法係一種用嚟揾出一個迷宮入面是但兩點之間嘅路線嘅方法。呢個演算法識得睇到嗰兩點之間係咪真係有路通到，而且無論個迷宮幾大都好，佢都幫到個由迷宮內部開始行、記憶力有限、兼事前完全唔知道個迷宮係乜樣嘅個體成功噉解到個迷宮，淨係要求行迷宮嗰個人記住4個變數就可以揾到條路線出嚟。